|  |  |
| --- | --- |
| VASÁRUS GÁBOR  Geográfus MSc, 9. félév  Szegedi Tudományegyetem Természettudományi és Informatikai Kar |  |

Témavezető:

|  |
| --- |
| Dr. Bajmócy Péter  egyetemi docens, SZTE TTIK |

Gyırszentiván város-vidék peremzónai jellegébıl adódó konfliktusainak társadalomföldrajzi vizsgálata

Győrszentiván a megyeszékhely keleti peremzónájában fekvő, a társadalmi és gazdasági szuburbanizáció által érintett településrész. E peremzónák jellemzője a területhasználat, a demográfiai jellemzők, és ebből fakadóan a helyi közösség intenzív átalakulása. Ezen folyamatok sokszínű és összetett mechanizmusokon keresztül konfliktusok, súrlódások kialakulását okozza a helyi közösségben, mely így nem tudja funkcióját betölteni. A kutatás során ezért a következő kérdéseket kívántam megvizsgálni:

- A mintaterületen jelen vannak-e a korábbi kutatások során feltárt, a város-vidék peremzónákra jellemző átalakulási folyamatok és konfliktusok?

- A városrészben milyen konfliktusokat okozott a szuburbanizáció, ezek közül melyek a legfontosabbak a helyi közösség számára?

- A jövőben a terület átalakulása folyatódik-e, a peremzónajellegből fakadó konfliktusok száma fokozódni vagy csökkenni fog?

- A meglévő fejlesztési mechanizmus tudja-e kezelni a kérdéskört?

A településrész peremzónai jellegéből fakadó hatások és az azokból kialakuló nehézségek egy 150 kérdőíves rétegzett felmérésen, terepbejáráson és dokumentumelemzésen alapuló többlépcsős feltárási módszertan keretében meghatározásra kerültek. Ezen eredmények a szociálgeográfiából ismert alapfunkciók szerinti bontásban kerültek elemzésre. A konfliktusok egymásra is ható, időben változó mechanizmusát lakossági és intézményi interjúkon keresztül részletesen megismerhettem.

Így sikerült bebizonyítani, hogy a településrész része a peremzónának és rendkívül intenzív átalakulások tapasztalhatók területén. A legsúlyosabb konfliktusnak a területhasználat átalakulása és így a helyiek által értéknek tartott településszerkezet eróziója bizonyult, melyet a szolgáltatások elégtelenné válása, valamint a beköltözők és helyi lakók közötti erős társadalmi elkülönülések kialakulása követ.

A konfliktusmezők a lakosság 72%-át érintik közvetlen vagy közvetett módon. Feltárásra került a külterületi lakott egységek sajátos, a szuburbanizációs övektől eltérő fejlődése, mely során e terület az azonos hatásokra gyakran ellentétesen reagál a településekhez képest. E konfliktusok jelentősen megnehezítik a lakók életét, integrációját és évtizedes intervallumban állnak fenn. Az önkormányzati beavatkozások csupán részben tudták oldani a kialakult problémákat. Sikerült kimutatni, hogy a folyamatok erősödnek és hosszú távon továbbiak fognak kialakulni.